|  |
| --- |
| Številka: 007-561/2022/28 |
| Ljubljana, 14. 3. 2023 |
| EVA 2022-2330-0127 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredbo o izvajanju podukrepa podpora za preprečevanje škode v gozdovih zaradi gozdnih požarov ter naravnih nesreč in katastrofičnih dogodkov iz Programa razvoja podeželja Republike Slovenije za obdobje 2014–2020 – predlog za obravnavo |
| 1. Predlog sklepov vlade: |
| Na podlagi 10. in 12. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22,130/22 – ZPOmK-2 in 18/23) je Vlada Republike Slovenije na … seji dne … sprejela naslednji  SKLEPVlada Republike Slovenije je izdala Uredbo o izvajanju podukrepa podpora za preprečevanje škode v gozdovih zaradi gozdnih požarov ter naravnih nesreč in katastrofičnih dogodkov iz Programa razvoja podeželja Republike Slovenije za obdobje 2014–2020 ter jo objavi v Uradnem listu Republike Slovenije. Barbara Kolenko Helbl  generalna sekretarkaPriloga:- Uredba o izvajanju podukrepa podpora za preprečevanje škode v gozdovih zaradi gozdnih požarov ter naravnih nesreč in katastrofičnih dogodkov iz Programa razvoja podeželja Republike Slovenije za obdobje 2014–2020Sklep prejmeta:* Ministrstvo za kmetijstvo, gozdarstvo in prehrano,
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| – Tomaž Hrovat, v. d. generalnega direktorja Direktorata za gozdarstvo in lovstvo,– Zoran Planko, podsekretar, Sektor za gozdarstvo,– Metka Simonišek, podsekretarka, Sektor za pravno sistemske zadeve in spremljanje gospodarjenja z državnimi gozdovi. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| Uredba o izvajanju podukrepa podpora za preprečevanje škode v gozdovih zaradi gozdnih požarov ter naravnih nesreč in katastrofičnih dogodkov iz Programa razvoja podeželja Republike Slovenije za obdobje 2014–2020 (v nadaljnjem besedilu: uredba) ureja izvedbo podukrepa podpora za preprečevanje škode v gozdovih zaradi gozdnih požarov ter naravnih nesreč in katastrofičnih dogodkov iz Programa razvoja podeželja Republike Slovenije za obdobje 2014–2020. Uredba določa namen podpore, upravičence, upravičene stroške, pogoje za izplačilo sredstev, obveznosti, finančne določbe in postopke.Upravičenci lahko pridobijo podporo za ureditev protipožarne infrastrukture. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | DA |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:**Gradivo ne pomeni dodatnih finančnih posledic, ampak so te v okviru potrjenih finančnih sredstev, določenih s PRP 2014–2020.**Slovenija bo za izvedbo podukrepa Podpora za preprečevanje škode v gozdovih zaradi gozdnih požarov ter naravnih nesreč in katastrofičnih dogodkov v letih 2023 do 2025 namenila do največ 3.200.000 EUR. Oblikoval se bo nov projekt NRP, sredstva se bodo prerazporedila iz projekta 2330-15-0017 M04 »Naložbe v fizična sredstva«. Podukrep se bo izvajal v letih 2023 do 2025. V letu 2025 bo za izvajanje namenjenih 1.200.000 EUR. Gre tako za nacionalna sredstva kot tudi za sredstva Evropske unije. Za izvajanje tega podukrepa se sredstva zagotovijo iz proračuna Republike Slovenije v višini 25 odstotkov in iz sredstev Evropskega kmetijskega sklada za razvoj podeželja v višini 75 odstotkov. Dejanska izplačila pa bodo odvisna od števila vključenih upravičencev v podukrep.Sredstva za posamezno leto se zagotavljajo na proračunskih postavkah 140021 Program razvoja podeželja - 14-20 – EU sredstva in 140022 Program razvoja podeželja - 14-20 - slovenska udeležba, kot je razvidno iz preglednice Ocena finančnih posledic v nadaljevanju. |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (2023) | Znesek za t + 1 |
| Ministrstvo za kmetijstvo, gozdarstvo in prehrano | 2330-23-0033»M08.3 Protipožarna infrastruktura« | 140021 Program razvoja podeželja – 14-20 – EU  | - | - |
| Ministrstvo za kmetijstvo, gozdarstvo in prehrano | 2330-23-0033»M08.3 Protipožarna infrastruktura« | 140022 Program razvoja podeželja – 14-20 – slovenska udeležba | - | - |
| **SKUPAJ** | - | - |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (2023) | Znesek za t + 1  |
| Ministrstvo za kmetijstvo, gozdarstvo in prehrano | 2330-15-0017 M04 »Naložbe v fizična sredstva« | 140021 Program razvoja podeželja – 14-20 – EU  | 750.000,00 | 750.000,00 |
| Ministrstvo za kmetijstvo, gozdarstvo in prehrano | 2330-15-0017 M04 »Naložbe v fizična sredstva« | 140022 Program razvoja podeželja – 14-20 – slovenska udeležba | 250.000,00 | 250.000,00 |
| SKUPAJ | **1.000.000,00** | **1.000.000,00** |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**/**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: DA
* Združenju občin Slovenije ZOS: DA
* Združenju mestnih občin Slovenije ZMOS: DA

Predstavniki občin niso podali predlogov in pripomb na to gradivo.  |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| (Če je odgovor NE, navedite, zakaj ni bilo objavljeno.) |
| Datum objave na e-demokraciji: 30. 1. 2023 Datum objave na spletni strani MKGP: 30. 1. 2023V razpravo so bili vključeni: * **nevladne organizacije,**
* **predstavniki zainteresirane javnosti,**
* **predstavniki strokovne javnosti.**

Mnenja, predlogi in pripombe z navedbo predlagateljev: * **Zavod za gozdove Slovenije,**
* **Zadružna zveza Slovenije.**

Več pripomb je bilo tehničnih, s ciljem zagotavljanja večje jasnosti besedila.Upoštevani so bili:* **večinoma.**

Bistvena mnenja, predlogi in pripombe, ki niso bili upoštevani, ter razlogi za neupoštevanje:Upoštevani niso bili predlogi, ki so v nasprotju s PRP 2014-2020 oz. z EU predpisi, ki urejajo področje ukrepov razvoja podeželja.Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Irena Šinko ministrica |

 **PREDLOG**

**(EVA 2022-2330-0127)**

Na podlagi 10. in 12. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2 in 18/23) ter sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) Vlada Republike Slovenije izdaja

**UREDBO**

**o izvajanju podukrepa podpora za preprečevanje škode v gozdovih zaradi gozdnih požarov ter naravnih nesreč in katastrofičnih dogodkov iz Programa razvoja podeželja Republike Slovenije za obdobje 2014–2020**

**1. člen**

**(vsebina)**

1. Ta uredba ureja izvajanje podukrepa podpora za preprečevanje škode v gozdovih zaradi gozdnih požarov ter naravnih nesreč in katastrofičnih dogodkov iz programa, ki ureja razvoj podeželja Republike Slovenije za obdobje 2014–2020 (v nadaljnjem besedilu: PRP 2014–2020). PRP 2014–2020 je dostopen na osrednjem spletnem mestu državne uprave in na spletni strani skupne kmetijske politike (https://skp.si/program-razvoja-podezelja-2014-2020-do-2022; v nadaljnjem besedilu: spletna stran Programa razvoja podeželja).
2. Ta uredba določa namen podpore, upravičence, upravičene stroške, pogoje za dodelitev sredstev, postopek za dodelitev sredstev, merila za ocenjevanje vlog, obveznosti, finančne in splošne določbe za izvajanje:
3. Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (UL L št. 347 z dne 20. 12. 2013, str. 320), zadnjič spremenjene z Uredbo (EU) 2022/2039 Evropskega parlamenta in Sveta z dne 19. oktober 2022 o spremembi uredb (EU) št. 1303/2013 in (EU) 2021/1060 glede dodatne prožnosti za obravnavanje posledic vojaške agresije Ruske federacije FAST (prožna pomoč za ozemlja) – CARE (UL L št. 275 z dne 25. 10. 2022, str. 23), (v nadaljnjem besedilu: Uredba 1303/2013/EU);
4. Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (UL L št. 347 z dne 20. 12. 2013, str. 487), zadnjič spremenjene z Uredb (EU) 2022/1033 Evropskega parlamenta in Sveta z dne 29. junija 2022 o spremembi Uredbe (EU) št. 1305/2013 glede posebnega ukrepa za zagotovitev izjemne začasne podpore v okviru Evropskega kmetijskega sklada za razvoj podeželja (EKSRP) kot odziv na vpliv ruske invazije na Ukrajino (UL L št. 173 z dne 30. 6. 2022, str. 34), (v nadaljnjem besedilu: Uredba 1305/2013/EU);
5. Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (EC) No 814/2000, (ES) št. 1290/2005 in (ES) št. 485/2008 (UL L št. 347 z dne 20. 12. 2013, str. 549), zadnjič spremenjene z Izvedbeno uredbo Komisije (EU) 2022/1352 z dne 3. avgusta 2022 o odstopanju glede leta 2022 od člena 75(1), tretji pododstavek, Uredbe (EU) št. 1306/2013 Evropskega parlamenta in Sveta v zvezi s stopnjo predplačil za neposredna plačila ter ukrepi za razvoj podeželja, povezanimi s površinami in živalmi (UL L št. 204 z dne 4. 8. 2022, str. 1), (v nadaljnjem besedilu: Uredba 1306/2013/EU);
6. Izvedbene uredbe Komisije (EU) št. 808/2014 z dne 17. julija 2014 o določitvi pravil za uporabo Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP) (UL L št. 227 z dne 31. 7. 2014, str. 18), zadnjič spremenjene z Izvedbeno uredbo Komisije (EU) 2022/2531 z dne 1. decembra 2022 o razveljavitvi Izvedbene uredbe (EU) št. 808/2014 o določitvi pravil za uporabo Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP) (UL L št. 328 z dne 22. 12. 2022, str. 78), (v nadaljnjem besedilu: Izvedbena uredba 808/2014/EU);
7. Izvedbene uredbe Komisije (EU) št. 809/2014 z dne 17. julija 2014 o pravilih za uporabo Uredbe (EU) št. 1306/2013 Evropskega parlamenta in Sveta v zvezi z integriranim administrativnim in kontrolnim sistemom, ukrepi za razvoj podeželja in navzkrižno skladnostjo (UL L št. 227 z dne 31. 7. 2014, str. 69), zadnjič spremenjene z Izvedbeno uredbo Komisije (EU) 2022/1227 z dne 15. julija 2022 o spremembi izvedbenih uredb (EU) št. 808/2014 in (EU) št. 809/2014 glede posebnega ukrepa za zagotovitev izjemne začasne podpore v okviru Evropskega kmetijskega sklada za razvoj podeželja (EKSRP) v odziv na vpliv ruske invazije na Ukrajino (UL L št. 189 z dne 18. 7. 2022, str. 12), (v nadaljnjem besedilu: Izvedbena uredba 809/2014/EU);
8. Uredbe (EU) 2020/2220 Evropskega parlamenta in Sveta z dne 23. decembra 2020 o določitvi nekaterih prehodnih določb za podporo iz Evropskega kmetijskega sklada za razvoj podeželja (EKSRP) in Evropskega kmetijskega jamstvenega sklada (EKJS) v letih 2021 in 2022 ter o spremembi uredb (EU) št. 1305/2013, (EU) št. 1306/2013 in (EU) št. 1307/2013 glede sredstev in uporabe v letih 2021 in 2022 ter Uredbe (EU) št. 1308/2013 glede sredstev in razdelitve take podpore v letih 2021 in 2022 (UL L št. 437 z dne 28. 12. 2020, str. 1), zadnjič spremenjene z Uredbo (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L št. 347 z dne 20. 12. 2013, str. 671), (v nadaljnjem besedilu: Uredba 2020/2220/EU) in
9. Uredbe Komisije (EU) 2022/2472 z dne 14. decembra 2022 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 327 z dne 21. 12. 2022, str. 1; v nadaljnjem besedilu: Uredba 2022/2472/EU).

**2. člen**

**(pomen izrazov)**

Izrazi, uporabljeni v tej uredbi, pomenijo:

1. datum dodelitve pomoči je datum izdaje odločbe o pravici do sredstev, izdane v skladu s to uredbo;
2. podjetje v težavah je podjetje iz 59. točke 2. člena Uredbe 2022/2472/EU;
3. sredstvo elektronske identifikacije je sredstvo elektronske identifikacije ravni zanesljivosti srednja ali visoka oziroma drug način elektronske identifikacije za dostop do elektronskih storitev ravni zanesljivosti srednja ali visoka v skladu s predpisi, ki urejajo elektronsko identifikacijo in storitev zaupanja.

**3. člen**

**(protipožarna infrastruktura)**

1. Protipožarna infrastruktura je infrastruktura, namenjena varovanju naravnega okolja pred požari na območjih gozdov z zelo veliko in veliko stopnjo požarne ogroženosti oziroma za intervencijo gašenja v večjem požarno ogroženem prostoru. Protipožarna infrastruktura so protipožarne preseke, protipožarne steze, protipožarni zidovi, prostor za izvenletališko pristajanje helikopterjev ter namensko urejeni vodni viri oziroma mesta za oskrbo helikopterjev, gasilskih vozil in gasilcev z vodo za gašenje, kot so vodno zajetje, kal, hidrant.
2. Protipožarne preseke so gozdne prometnice za potrebe varovanja naravnega okolja pred požari v skladu s predpisi, ki urejajo gradnjo gozdnih prometnic.
3. Protipožarna steza je steza, široka do 0,60 m, ki zagotavlja predvidene premike gasilskih moštev po težko prehodnem terenu in se povezuje s protipožarno ali javno infrastrukturo višjega reda. Protipožarna steza ima enake tehnične lastnosti kot pešpot v skladu s predpisom, ki ureja razvrščanje objektov.
4. Protipožarni zid je suhi zid ali suhozid, ki je visok 0,8 m in širok 0,4 do 0,8 m. Namenjen je preprečevanju širjenja talnih požarov. Gradnja protipožarnih zidov obsega ročno pridobivanje kamenja in graditev zidu.
5. Prostor za izvenletališko pristajanje helikopterjev je območje za izvedbo izvenletališkega pristanka in vzleta helikopterja, ki ni letališče, vzletišče ali heliport in ga vodja helikopterja ali zemeljski asistent lahko izbere za pristanek in vzlet helikopterja v skladu s predpisom, ki ureja izvajanje izvenletaliških pristankov in vzletov helikopterjev. Prostor mora imeti minimalno površino 2.500 m2, pri čemer mora biti najmanjša širina prostora 40 m.
6. Vodno zajetje je večje vodno zajetje z minimalno prostornino 15.000 m3, ki omogoča zajetje vode za gašenje tudi v najbolj sušnem obdobju (neizčrpen vodni vir).
7. Neizčrpen vodni vir so naravni in umetni vodni viri za gašenje, kot so reke, potoki, jezera, ribniki, morje, vodnjaki in vodna zajetja. Neizčrpen vodni vir mora izpolnjevati naslednji zahtevi:

– iz podatkov o 100-letnih vodah mora biti potrjeno, da vodni vir tudi v najbolj sušnem obdobju v času zadnjih 100 let zagotavlja načrtovano količino vode in

– mora imeti vodno soglasje v skladu s predpisi, ki urejajo vode, o uporabi neizčrpnega vodnega vira.

1. Kal je plitva kotanja na kraških tleh, kjer se zbira deževnica. Voda ne pronica v podzemlje, ker ima kal dno prekrito z neprepustno plastjo gline, ilovice ali je drugače zatesnjen. Kal ima minimalno prostornino 300 m3.
2. Hidrant je naprava na vodovodnem omrežju, ki zagotavlja večje količine vode za gašenje požarov.
3. Protipožarno vzdrževanje je odstranitev žive in mrtve vegetacije za zagotovitev ustreznega horizontalnega in vertikalnega prekinjenega prostora med gozdnimi sestoji ob protipožarnih presekah, protipožarnih stezah in s protipožarnih zidov.

**4. člen**

**(predmet podpore in namen podukrepa)**

Podpora iz te uredbe, ki se dodeli v skladu z Uredbo 2022/2472/EU, je namenjena izvedbi ukrepov za varstvo gozdov pred požari, kot so gradnja, rekonstrukcija in protipožarno vzdrževanje protipožarnih presek, protipožarnih stez, protipožarnih zidov, prostorov za izvenletališko pristajanje helikopterjev, namensko urejenih vodnih virov oziroma mest za oskrbo helikopterjev, gasilskih vozil in gasilcev z vodo za gašenje.

**5. člen**

**(upravičenci)**

1. Za ureditev protipožarnih presek in protipožarnih stez so upravičenci do podpore:
2. fizične osebe razen samostojnih podjetnikov posameznikov, ki so lastniki zasebnih gozdov in lastniki skupin gozdnega drevja ali posamičnega gozdnega drevja na negozdnih kmetijskih površinah zunaj naselij in izvajajo ureditev samo na lastnih gozdnih parcelah;
3. agrarne skupnosti v skladu z zakonom, ki ureja agrarne skupnosti, ki izvajajo ureditev samo na gozdnih zemljiščih v solastnini oziroma skupni lastnini članov agrarne skupnosti, in
4. fizične osebe razen samostojnih podjetnikov posameznikov, ki so zakupniki zasebnih gozdov in izvajajo ureditev samo na gozdnih parcelah v zakupu.
5. Za ureditev protipožarne infrastrukture so upravičenci do podpore:
6. pravne osebe in samostojni podjetniki posamezniki, ki so lastniki zasebnih gozdov, in lastniki skupin gozdnega drevja ali posamičnega gozdnega drevja na negozdnih kmetijskih površinah zunaj naselij;
7. pravne osebe in samostojni podjetniki posamezniki, ki so zakupniki zasebnih gozdov;
8. lokalne skupnosti in
9. upravljavci gozdov v lasti Republike Slovenije.

**6. člen**

**(upravičeni stroški)**

1. V skladu s točko a) drugega odstavka 43. člena Uredbe 2022/2472/EU so upravičeni stroški:
2. stroški gradnje, rekonstrukcije, protipožarnega vzdrževanja protipožarne gozdne ceste in pripadajoče opreme;
3. stroški gradnje, rekonstrukcije, protipožarnega vzdrževanja protipožarne poti in pripadajoče opreme;
4. stroški gradnje, protipožarnega vzdrževanja protipožarnih stez in pripadajoče opreme;
5. stroški gradnje, protipožarnega vzdrževanja protipožarnih zidov;
6. stroški gradnje, protipožarnega vzdrževanja prostorov za izvenletališko pristajanje helikopterjev;
7. stroški namenske ureditve vodnih virov oziroma mesta za oskrbo helikopterjev, gasilskih vozil in gasilcev z vodo za gašenje;
8. splošni stroški v zvezi z izdatki iz 1. do 6. točke tega odstavka, ki so neposredno povezani s pripravo in izvedbo naložbe, kot so zlasti plačila za storitve arhitektov, inženirjev, stroški pridobitve gradbene, projektne ali tehnične dokumentacije, stroški geodetskih del, stroški nadzora nad izvedbo gradbenih del ter plačila v zvezi s pridobitvijo presoje vplivov na okolje. Višina upravičenih splošnih stroškov znaša do vključno 10 odstotkov upravičenih stroškov naložbe.
9. Upravičeni stroški se za upravičence iz prvega odstavka in 3. točke drugega odstavka prejšnjega člena pripoznajo na podlagi računov iz četrtega odstavka 16. člena te uredbe in se priznajo v višini največ do vrednosti, ki je za posamezno vrsto dela določena v Prilogi 1, ki je sestavni del te uredbe.
10. Upravičeni stroški se za upravičence iz 1., 2. in 4. točke drugega odstavka prejšnjega člena za posamezni strošek priznajo na enoto v vrednosti, ki je za posamezno vrsto dela določena v Prilogi 1 te uredbe.
11. Do podpore v skladu z Uredbo 2022/2472/EU in Uredbo 1303/2013/EU niso upravičeni naslednji stroški:
12. stroški letnega gradbenega vzdrževanja protipožarne infrastrukture;
13. obresti na dolgove, bančne stroške in stroške garancij;
14. davek na dodano vrednost (v nadaljnjem besedilu: DDV), razen če DDV ni povračljiv na podlagi predpisov, ki urejajo DDV;
15. strošek priprave vloge na javni razpis in zahtevka za izplačilo sredstev;
16. stroški arheoloških izkopavanj in arheološkega nadzora;
17. nakup zemljišč;
18. nakup rabljene opreme;
19. naložbe zunaj območja Republike Slovenije;
20. plačilo davkov, carin in dajatev pri uvozu;
21. upravne takse;
22. obratna sredstva;
23. drugi stroški, povezani s pogodbami o zakupu, kot so marža najemodajalca, stroški refinanciranja obresti, režijski stroški in stroški zavarovanja.

**7. člen**

**(pogoji za dodelitev sredstev)**

1. Pogoji za dodelitev sredstev, ki morajo biti izpolnjeni ob oddaji vloge iz 11. člena te uredbe, so:
2. če gre za gradnjo, rekonstrukcijo, protipožarno vzdrževanje protipožarne infrastrukture, mora biti izdelan elaborat, ki ga pripravi Zavod za gozdove Slovenije (v nadaljnjem besedilu: ZGS), oziroma drug ustrezen načrt, pri čemer morajo biti gradnja, rekonstrukcija ali protipožarno vzdrževanje protipožarne infrastrukture skladni z omejitvami in pogoji iz gozdnogospodarskega načrta ter drugimi pogoji, ki jih določi ZGS;
3. za gradnjo, rekonstrukcijo, protipožarno vzdrževanje protipožarne infrastrukture mora biti izdana odločba ZGS v skladu zakonom, ki ureja gozdove, s katero je ZGS ugotovil tudi, da:
* je protipožarna infrastruktura opredeljena v načrtu varstva gozdov pred požari in tehnološkem delu gozdnogojitvenega načrta;
* se bodo gradnja, rekonstrukcija, protipožarno vzdrževanje protipožarne infrastrukture izvedli na območjih gozdov z zelo veliko (1. stopnja) in veliko (2. stopnja) stopnjo požarne ogroženosti, kot je opredeljeno v gozdnogospodarskih in lovsko upravljavskih načrtih območij,
* je bila pridobljena pravica graditi v skladu s predpisi, ki urejajo graditev gozdnih prometnic,
* je bila izdelana dokumentacija v skladu s predpisom, ki ureja gozdne prometnice, in predpisom, ki ureja varstvo gozdov,
* so bila pridobljena soglasja oziroma mnenja v skladu s predpisi, ki urejajo graditev objektov, gradnjo gozdnih prometnic, prostor, varstvo kulturne dediščine, ohranjanje narave, varstvo okolja in področje voda;
1. upravičenec ne sme biti izključen iz prejemanja podpore v skladu z zakonom, ki ureja kmetijstvo;
2. vrednost zapadlih neporavnanih obveznih dajatev in drugih denarnih nedavčnih obveznosti upravičenca v skladu z zakonom, ki ureja finančno upravo, ne sme znašati 50 eurov ali več. Šteje se, da upravičenec ne izpolnjuje obveznosti iz te točke tudi, če nima predloženih vseh obračunov davčnih odtegljajev za dohodke iz delovnega razmerja v obdobju zadnjih petih let pred vložitvijo vloge na javni razpis. Če pogoj iz prvega stavka te točke ni izpolnjen, ARSKTRP upravičenca pred odločitvijo pozove, da poravna zapadle neporavnane obveznosti v osmih dneh od vročitve poziva in za to predloži dokaze. Če upravičenec obveznosti tudi v roku iz prejšnjega stavka ne izpolni oziroma za to ne predloži dokaza, se šteje, da pogoj iz te točke ni izpolnjen;
3. upravičenec ne sme biti naslovnik neporavnanega naloga za izterjavo na podlagi predhodnega sklepa Evropske komisije, v katerem je pomoč, odobreno od iste države članice Evropske unije, razglasila za nezakonito in nezdružljivo z notranjim trgom;
4. upravičenec ne sme biti v postopkih zaradi insolventnosti ali postopkih prisilnega prenehanja, kot jih določa zakon, ki ureja finančno poslovanje, postopke zaradi insolventnosti in prisilnega prenehanja, kar je razvidno iz evidence AJPES;
5. upravičenec, ki je pravna oseba ali samostojni podjetnik posameznik, ne sme biti podjetje v težavah;
6. za nakazilo dodeljenih sredstev mora imeti upravičenec odprt transakcijski račun v skladu z zakonom, ki ureja kmetijstvo;
7. morebitno gradbeno dovoljenje se mora glasiti na upravičenca;
8. upravičenec mora opredeliti predvideno časovno dinamiko vlaganja zahtevkov za izplačilo sredstev;
9. upravičenec mora predložiti izjavo, da pred datumom upravičenosti stroškov iz 14. člena te uredbe ni začel del v okviru naložbe;
10. upravičenec se mora opredeliti, ali je mikro, malo srednje veliko ali veliko podjetje.

**8. člen**

**(merila za ocenjevanje vlog)**

1. Med vlogami na javni razpis za podporo v okviru podukrepa podpora za preprečevanje škode v gozdovih zaradi gozdnih požarov ter naravnih nesreč in katastrofičnih dogodkov, ki dosežejo vstopni prag točk 44 odstotkov najvišjega možnega števila točk, se izberejo tiste, ki dosežejo višje število točk, do porabe razpisanih sredstev.
2. Merila za ocenjevanje vlog so:
* dolžina ureditve protipožarne infrastrukture, s katero se upravičenec prijavlja, pri čemer se spodbuja daljša ureditev protipožarne infrastrukture;
* stopnja poudarjenosti funkcij gozda, pri čemer se spodbuja ureditev v gozdovih s poudarjenimi ekološkimi in socialnimi funkcijami ali v varovalnih gozdovih;
* število vključenih lastnikov gozdov, pri čemer se spodbuja ureditev, ki združuje več lastnikov gozdov.
1. Merila iz prejšnjega odstavka in točkovnik za ocenjevanje vlog se podrobneje opredelijo v javnem razpisu.

**9. člen**

**(finančne določbe)**

1. Podpora iz te uredbe se dodeli v obliki nepovratnih sredstev.
2. Stopnja podpore je 100 odstotkov upravičenih stroškov.
3. Najmanjši znesek podpore je 500 eurov na vlogo.
4. Za izvedbo podukrepa podpora za preprečevanje škode v gozdovih zaradi gozdnih požarov ter naravnih nesreč in katastrofičnih dogodkov je po tej uredbi namenjenih 3.200.000 eurov.
5. Sredstva, namenjena podpori iz te uredbe, se zagotovijo iz proračuna Republike Slovenije v višini 25 odstotkov in iz sredstev Evropskega kmetijskega sklada za razvoj podeželja v višini 75 odstotkov.

**10. člen**

**(javni razpis)**

* 1. Sredstva se razpišejo z zaprtim javnim razpisom v skladu z zakonom, ki ureja kmetijstvo.
	2. Javni razpis objavi Ministrstvo za kmetijstvo, gozdarstvo in prehrano (v nadaljnjem besedilu: MKGP) v Uradnem listu Republike Slovenije. Rok, do katerega se vlagajo vloge na javni razpis, se določi v javnem razpisu. Oddaja vlog na javni razpis se začne prvi delovni dan po izteku enaindvajsetih dni od objave javnega razpisa v Uradnem listu Republike Slovenije.
	3. MKGP na osrednjem spletnem mestu državne uprave objavi razpisno dokumentacijo za izvedbo javnega razpisa. Navodila za izpolnjevanje prijavnih obrazcev se objavijo na spletnih straneh MKGP in Agencije Republike Slovenije za kmetijske trge in razvoj podeželja (v nadaljnjem besedilu: ARSKTRP).
	4. V javnem razpisu se podrobneje določijo zlasti višina razpisanih sredstev na javnem razpisu, upravičeni in neupravičeni stroški, pogoji za dodelitev sredstev in merila za ocenjevanje vlog, pogoji za izplačilo sredstev, rok za zaključek naložbe ter obveznosti upravičenca.
	5. Za priloge, ki jih je treba priložiti vlogi na posamezen javni razpis, se lahko v javnem razpisu določi obdobje veljavnosti, če obdobje veljavnosti ni predpisano z drugimi predpisi.

**11. člen**

**(vložitev vloge na javni razpis)**

1. Vlogo na javni razpis sestavlja prijavni obrazec s prilogami.
2. Vloga na javni razpis se vloži na ARSKTRP v elektronski obliki, podpisana s kvalificiranim elektronskim podpisom, v roku, ki je opredeljen v javnem razpisu. Priloge se predložijo kot skenogram.
3. Za elektronsko vložitev vloge iz prejšnjega odstavka ARSKTRP vzpostavi spletno vstopno mesto na naslovu https://e-kmetija.gov.si, na katerem se upravičenec ali njegov pooblaščenec s sredstvom elektronske identifikacije prijavi v informacijski sistem ARSKTRP. Upravičenec ali njegov pooblaščenec izvede elektronski vnos, vključno s kvalificiranim elektronskim podpisom, in vloži vlogo na javni razpis iz tega člena v informacijski sistem ARSKTRP.

**12. člen**

**(obravnava vlog)**

1. Vloga na javni razpis, ki je popolna, se oceni na podlagi meril, določenih s to uredbo in podrobneje opredeljenih v javnem razpisu. Sredstva se odobrijo za vloge, prispele na javni razpis, ki izpolnjujejo pogoje za dodelitev sredstev in dosegajo vstopni prag točk. Ne glede na prejšnji stavek se med vlogami, ki dosežejo vstopni prag iz 8. člena te uredbe, izberejo tiste, ki dosežejo višje število točk, do porabe sredstev za posamezni javni razpis.
2. Če imata dve ali več vlog na javni razpis enako število točk in razpisana sredstva ne zadoščajo za odobritev vseh teh vlog v celoti, se vloge izberejo na podlagi ponderiranja meril za izbor vlog, ki se določi v javnem razpisu.
3. Sredstva se upravičencu odobrijo z odločbo o pravici do sredstev.
4. Če se stranka odreče pravici do sredstev iz odločbe iz prejšnjega odstavka, o tem pisno obvesti ARSKTRP v 60 dneh od vročitve odločbe iz prejšnjega odstavka.

**13. člen**

**(združevanje pomoči)**

1. Sredstva se ne odobrijo in izplačajo upravičencu, ki je za iste upravičene stroške, kot jih navaja v vlogi na javni razpis in v zahtevku za izplačilo sredstev, že prejel sredstva Republike Slovenije ali sredstva Evropske unije oziroma druga javna sredstva.
2. Ne glede na prejšnji odstavek se podpora po tej uredbi v okviru istih upravičenih stroškov lahko združuje z drugimi podporami, če z združitvijo podpor niso preseženi najvišji zneski oziroma intenzivnost podpore, določeni z Uredbo 1305/2013/EU, Uredbo 2022/2472/EU ter drugimi predpisi, ne glede na to, ali se podpora za projekt ali dejavnost v celoti financira iz nacionalnih sredstev ali pa se delno financira iz sredstev Evropske unije.
3. Podpora z upravičenimi stroški po tej uredbi, dodeljena v skladu z Uredbo 2022/2472/EU, se lahko združuje z vsako drugo podporo, če se navedeni ukrepi nanašajo na različne upravičene stroške.

**14. člen**

**(datum upravičenosti stroškov)**

1. Stroški iz te uredbe so upravičeni do podpore, če so v skladu z drugim pododstavkom drugega odstavka 60. člena Uredbe 1305/2013/EU nastali po oddaji vloge na javni razpis.
2. Ne glede na določbe prvega odstavka je datum začetka upravičenosti splošnih stroškov iz točke c) drugega odstavka 45. člena Uredbe 1305/2013/EU 1. januar 2014.

**15. člen**

**(pogoji ob vložitvi zahtevka za izplačilo sredstev)**

1. Če gre za gradnjo, rekonstrukcijo, protipožarno vzdrževanje protipožarne infrastrukture, mora strokovni prevzem protipožarne infrastrukture opraviti ZGS, ki izdela prevzemni zapisnik. S tem je določen zaključek naložbe.
2. Upravičenec lahko v okviru ene vloge vloži do pet zahtevkov za izplačilo sredstev.

**16. člen**

**(zahtevek za izplačilo sredstev)**

1. Sredstva se izplačajo na podlagi zahtevka upravičenca za izplačilo sredstev.
2. Zahtevek za izplačilo sredstev vloži upravičenec ali njegov pooblaščenec tako, kot je določeno v drugem in tretjem odstavku 11. člena te uredbe.
3. Upravičenci zahtevku za izplačilo priložijo naslednja dokazila:
4. izjavo o prejetih javnih sredstvih za iste upravičene stroške;
5. prevzemni zapisnik ZGS iz prvega odstavka prejšnjega člena.
6. Upravičenci iz prvega odstavka 5. člena te uredbe za namen oprostitve plačila dohodnine v skladu s predpisom, ki ureja dohodnino, in upravičenec iz 3. točke drugega odstavka 5. člena te uredbe za namen določitve višine izplačanih sredstev, poleg dokazil iz prejšnjega odstavka zahtevku za izplačilo priložijo tudi:
7. kopije računov, elektronske in e-račune;
8. dokazilo o plačilu (položnica oziroma blagajniški prejemek, potrdilo banke o izvršenem plačilu, potrjen kompenzacijski nalog, pobotna izjava ali asignacijska pogodba).
9. Računi in druga dokazila, ki se nanašajo na naložbo, se morajo glasiti na upravičenca.
10. Na podlagi vloženega popolnega zahtevka za izplačilo sredstev in po opravljeni kontroli iz 19. člena te uredbe se sredstva izplačajo na transakcijski račun upravičenca.
11. Zadnji rok za vložitev zahtevka za izplačilo sredstev je 30. junij 2025.

**17. člen**

**(obveznosti upravičencev)**

* 1. Protipožarna infrastruktura, ki je predmet podpore, mora opravljati svoj namen in omogočati preventivno protipožarno varnost gozdov še naslednja tri leta po izplačilu sredstev, razen v primeru protipožarnega vzdrževanja protipožarne infrastrukture.
	2. Upravičenci morajo vso dokumentacijo, ki je bila podlaga za pridobitev sredstev po tej uredbi, hraniti še najmanj pet let od dneva izplačila sredstev.
	3. Upravičenci morajo omogočiti dostop do dokumentacije o projektu ter omogočiti kontrolo projekta na kraju samem ARSKTRP, MKGP, revizijskemu organu in drugim nadzornim organom Evropske unije in Republike Slovenije.
	4. Upravičenci morajo v skladu s predpisom, ki ureja označevanje vira sofinanciranja iz PRP 2014–2020, izpolniti zahteve glede informiranja in obveščanja javnosti o viru sofinanciranja iz podukrepa iz PRP 2014–2020.

**18. člen**

**(javna objava upravičencev)**

1. Podatki o upravičencih se v skladu s 111. členom Uredbe 1306/2013/EU objavijo na spletni strani ARSKTRP.
2. Podatki v zvezi s shemo pomoči po tej uredbi se v skladu s prvim in tretjim odstavkom 9. člena Uredbe 2022/2472/EU objavijo na osrednjem spletnem mestu državne uprave (https://www.gov.si/podrocja/finance-in-davki/drzavne-pomoci/) in so na voljo vsaj deset let od datuma dodelitve pomoči.

**19. člen**

**(izvedba kontrol ter sistem kršitev in upravnih sankcij)**

1. Za izvajanje Uredbe 1306/2013/EU in Izvedbene Uredbe 809/2014/EU je pristojni organ, ki izvaja kontrole, ARSKTRP.
2. Za izvajanje prvega odstavka 66. člena Uredbe 1305/2013/EU je pristojni organ, ki preverja pravilnost izvajanja te uredbe, MKGP.
3. Neizpolnitev ali kršitev obveznosti se sankcionira v skladu s 63. členom Uredbe 1306/2013/EU, 63. členom Izvedbene uredbe 809/2014/EU in zakonom, ki ureja kmetijstvo. Podrobnejša opredelitev kršitev in sankcij je opredeljena v Katalogu kršitev in upravnih sankcij iz Priloge 2, ki je sestavni del te uredbe.
4. Določba prejšnjega odstavka se ne uporablja v primeru višje sile in izjemnih okoliščin iz 20. člena te uredbe.
5. V primerih kršitev obveznosti, ki zahtevajo vračilo sredstev, ARSKTRP upravičencu izda odločbo v skladu z zakonom, ki ureja kmetijstvo.

**20. člen**

**(višja sila in izjemne okoliščine)**

Za izvajanje te uredbe se priznavajo primeri višje sile in izjemnih okoliščin, določeni v zakonu, ki ureja kmetijstvo.

**21. člen**

**(hramba dokumentacije)**

ARSKTRP mora hraniti evidence o dodeljeni državni pomoči v skladu s to uredbo še najmanj deset let od datuma zadnje dodelitve pomoči po tej uredbi.

**KONČNA DOLOČBA**

**22. člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št. 007-561/2022/

Ljubljana, dne …

EVA 2022-2330-0127

 Vlada Republike Slovenije

 dr. Robert Golob

 predsednik

**Priloga 1: Priznane vrednosti na enoto za ureditev protipožarne infrastrukture**

**Preglednica priznanih vrednosti na enoto za ureditev protipožarne infrastrukture**

|  |
| --- |
| **Priznana vrednost na enoto** |
| **Vrsta dela** |  |
| Gradnja protipožarne gozdne ceste  | 25 €/tm |
| Rekonstrukcija protipožarne gozdne ceste | 5 €/tm |
| Protipožarno vzdrževanje protipožarne gozdne ceste | 0,4 €/tm |
| Gradnja protipožarne poti | 15 €/tm |
| Rekonstrukcija protipožarne poti | 3 €/tm |
| Protipožarno vzdrževanje protipožarne poti | 0,4 €/tm |
| Gradnja protipožarnih stez | 2,44 €/tm |
| Protipožarno vzdrževanje protipožarnih stez | 0,39 €/tm |
| Gradnja protipožarnih zidov | 19,5 €/tm |
| Protipožarno vzdrževanje protipožarnih zidov | 1,95 €/tm |
| Gradnja prostorov za izven letališko pristajanje helikopterjev | 4.000 €/kos |
| Protipožarno vzdrževanje prostorov za izven letališko pristajanje helikopterjev | 200 €/kos |
| Ureditev vodnih virov oziroma mesta za oskrbo helikopterjev, gasilskih vozil in gasilcev z vodo za gašenje - zajetje | 450.000 €/kos |
| Ureditev vodnih virov oziroma mesta za oskrbo helikopterjev, gasilskih vozil in gasilcev z vodo za gašenje - kal | 12.500 €/kos |
| Ureditev vodnih virov oziroma mesta za oskrbo helikopterjev, gasilskih vozil in gasilcev z vodo za gašenje - delujoč hidrant | 20.000 €/kos |

**Priloga 2: Katalog kršitev in upravnih sankcij**

(1) Upravičenec, ki iz neutemeljenega razloga ne omogoči kontrole na kraju samem oziroma ne omogoči dostopa do dokumentacije o naložbi (tretji odstavek 17. člena te uredbe), mora v proračun Republike Slovenije vrniti vsa izplačana sredstva.

(2) Upravičenec, ki uvede bistvene spremembe, določene v 71. členu Uredbe 1303/2013/EU, mora vsa prejeta sredstva vrniti v proračun Republike Slovenije. Upravičenca se izključi iz prejemanja podpore za koledarsko leto ugotovitve kršitve in naslednje koledarsko leto.

(3) Upravičenec, ki ne hrani dokumentacije (drugi odstavek 17. člena te uredbe), mora v proračun Republike Slovenije vrniti 10 odstotkov izplačanih sredstev.

(4) Če upravičenec ne označi naložbe v skladu s četrtim odstavkom 17. člena te uredbe, se določijo sankcije v naslednjih deležih:

– po prvi ugotovljeni kršitvi dobi upravičenec opozorilo;

– po drugi ugotovljeni kršitvi mora upravičenec v proračun Republike Slovenije vrniti 20 odstotkov izplačanih sredstev;

– po tretji ugotovljeni kršitvi mora upravičenec v proračun Republike Slovenije vrniti 50 odstotkov izplačanih sredstev;

– po četrti ugotovljeni kršitvi mora upravičenec v proračun Republike Slovenije vrniti vsa izplačana sredstva.

(5) Če upravičenec ne izpolni obveznosti iz prvega odstavka 17. člena te uredbe, mora v proračun Republike Slovenije vrniti izplačana sredstva, in sicer:

– po prvi kršitvi prejme opozorilo,

– po drugi kršitvi mora vrniti vsa izplačana sredstva, za vsako posamezno protipožarno infrastrukturo.

**OBRAZLOŽITEV**

**I. UVOD**

1. **Pravna podlaga (besedilo, vsebina zakonske določbe, ki je podlaga za izdajo predpisa)**

Pravne podlage za Uredbo o izvajanju podukrepa podpora za preprečevanje škode v gozdovih zaradi gozdnih požarov ter naravnih nesreč in katastrofičnih dogodkov iz Programa razvoja podeželja Republike Slovenije za obdobje 2014–2020 so 10. in 12. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22,130/22 – ZPOmK-2 in 18/23; v nadaljnjem besedilu: ZKme-1), sedmi odstavek 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in Program razvoja podeželja Republike Slovenije za obdobje 2014–2020.

PRP 2014–2020 je skupni programski dokument držav članic Evropske unije in je programska podlaga za črpanje finančnih sredstev iz Evropskega kmetijskega sklada za razvoj podeželja (EKSRP).

Predlog 13. spremembe PRP 2014-2020, ki bo na novo določil okvir izvajanja podukrepa 8.3 Podpora za preprečevanje škode v gozdovih zaradi gozdnih požarov ter naravnih nesreč in katastrofičnih dogodkov iz PRP 2014-2020 je bil usklajen in uradno posredovan v potrditev na Evropsko komisijo dne 1. 2. 2023. Postopka sprejema predloga Uredbe o izvajanju podukrepa podpora za preprečevanje škode v gozdovih zaradi gozdnih požarov ter naravnih nesreč in katastrofičnih dogodkov iz Programa razvoja podeželja Republike Slovenije za obdobje 2014–2020 in potrditve predloga 13. spremembe PRP 2014-2020 se izvajata istočasno, saj želimo izvesti objavo javnega razpisa že v mesecu marcu 2023. Ureditev protipožarne infrastrukture, ki predstavlja preventivno varstvo gozdov pred požari želimo izvesti čimprej. S tem bomo v boju s požari v gozdovih, ki nastanejo kot so posledice podnebnih sprememb, bolj pripravljeni in bolj učinkoviti.

1. **Rok za izdajo predpisa, ki ga je določil zakon.**

ZKme-1 ne določa roka za izdajo uredbe, je pa bistvenega pomena, da bo predpis sprejet in uveljavljen čim prej, da se izvede prepotrebno preventivno protipožarno varstvo gozdov v jugozahodnem delu Slovenije.

1. **Splošna obrazložitev v zvezi s predlogom predpisa, če je potrebna.**

/

1. **Predstavitev presoje posledic na posamezna področja, če te niso mogle biti celovito predstavljene v predlogu zakona.**

/

**II. VSEBINSKA OBRAZLOŽITEV PREDLAGANIH REŠITEV**

**Pojasnila k posameznim členom uredbe:**

**1. člen: vsebina**

Ta člen določa področje, pravne podlago za pripravo predpisa.

**2. člen: pomen izrazov**

Ta člen natančneje opredeli določene izraze, ki se uporabljajo v uredbi.

**3. člen: protipožarna infrastruktura**

Ta člen podrobneje definira protipožarno infrastrukturo.

**4. člen: predmet podpore in namen podukrepa**

Ta člen opredeli predmet podpore in namen podukrepa, s podporami bomo izvedli ukrepe varstva gozdov pred požari.

**5. člen: upravičenci**

Ta člen opredeli upravičence do podpore za ureditev protipožarne infrastrukture.

**6. člen: upravičeni stroški**

Ta člen določi upravičene in neupravičene stroške. Upravičeni stroški so stroški ureditve posamezne protipožarne infrastrukture. Opredeli tudi Prilogo 1, v kateri so določene vrednosti na enoto za ureditev posamezne protipožarne infrastrukture.

**7. člen: pogoji za dodelitev sredstev**

Ta člen opredeli vstopne pogoje, ki jih mora izpolnjevati upravičenec, da lahko prejme sredstva iz te uredbe.

**8. člen: merila za ocenjevanje vlog**

Ta člen določi merila za ocenjevanje vlog ter vstopni prag, to je delež najvišjega možnega števila točk.

**9. člen: finančne določbe**

Člen opredeljuje vrsto, stopnjo javne podpore, najmanjši znesek javne podpore, vrednost upravičenih stroškov za celotno programsko obdobje ter odstotek zagotovljenih sredstev iz proračuna RS ter EKSRP.

**10. člen: javni razpisi**

Ta člen opredeli kakšen je način vložitve vloge ter opredeli vrsto javnega razpisa.

**11. člen: vložitev vloge na javni razpis**

Ta člen določa postopek za vložitev vlog na Agencijo za kmetijske trge in razvoj podeželja (v nadaljnjem besedilu: ARSKTRP).

**12. člen: obravnava vlog**

Ta člen določa postopek obravnave vloge na ARSKTRP ter način izplačila sredstev upravičencu.

**13. člen: združevanje pomoči**

Ta člen opredeljuje kako se lahko komulirajo, združujejo sredstva iz različnih proračunov.

**14. člen: datum upravičenosti stroškov**

Ta člen določa, da so stroški upravičeni do podpore po oddaji vloge na javni razpis. Določa tudi upravičenost splošnih stroškov.

**15. člen: pogoji ob vložitvi zahtevka za izplačilo sredstev**

Ta člen določa kateri pogoji morajo biti izpolnjeni, da lahko upravičenec vloži na ARSKTRP zahtevek za izplačilo sredstev, določeno je tudi število zahtevkov.

**16. člen: zahtevek za izplačilo sredstev**

Ta člen določa zahtevek za izplačilo sredstev, njegove priloge, način ter čas za vložitev na ARSKTRP.

**17. člen: obveznosti upravičencev**

Ta člen določa obveznosti, ki jih mora izpolnjevati upravičenec še tri ali pet let po izplačilu sredstev.

**18. člen: javna objava upravičencev**

Ker upravičenci prejmejo javna sredstva se mora njihova višina objaviti na spletni strani ARSKTRP.

**19. člen: izvedba kontrol ter sistem kršitev in upravnih sankcij**

Ta člen določa kako se izvajajo kontrole na kraju samem. Določa upravne sankcije, ki se izvedejo, če upravičenci ne izpolnijo obveznosti iz 17. člena uredbe. Ta člen opredeli tudi Prilogo 2, Katalog kršitev in upravnih sankcij.

**20. člen: višja sila in izjemne okoliščine**

Ta člen določa ukrepanje v primeru višje sile in izjemnih okoliščin.

**21. člen: hramba dokumentacije**

Ta člen določa koliko časa se morajo hraniti evidence o dodeljeni državni pomoči na ARSKTRP.

**22. člen: začetek veljavnosti**

Uredba začne veljati naslednji dan po objavi v Uradnem listu Republike Slovenije.

**Priloge k uredbi so naslednje:**

* Priloga 1: Priznane vrednosti na enoto za ureditev protipožarne infrastrukture,
* Priloga 2: Katalog kršitev in sankcij.